สวัสดีค่ะ คือว่าหนูมีเพศสัมพันธ์ล่าสุดวันที่ 23 และหนูมีเลือดออกวันที่ 4 มกราคมที่ผ่านมา ซึ่งมาแค่ 1 วันเท่านั้น สีเลือด และ ปริมาณ เหมือน ประจำเดือนค่ะ และวันที่ 20 ซื้อที่ตรวจครรภ์มาตรวจ ขึ้น 1 ขีด อยากทราบว่าแบบนี้มีโอกาสท้องหรือมีโอกาสตรวจไม่เจอมั้ยคะ ขอบค่ะ
สวัสดีค่ะ การที่สงสัยการตั้งครรภ์ เเล้วต้องการตรวจยืนยันโดยการตรวจปัสสาวะ สามารถทำได้ค่ะ โดย้ฉพาะอย่างยิ่งถ้ารอบเดือนสม่ำเสมอ และเเม่นยำ สามารถคาดเดาอายุครรภ์คร่าวๆ จากประขำเดือนได้ค่ะโดยตามปกติ จะนับอายุครรภ์จากวันแรกของประจำเดือนครั้งสุดท้ายค่ะ ถ้านับจากรอบเดือนครั้งสุดท้ายมา 4-6 สัปดาห์ เเล้วยังไม่มีประจำเดือนที่ปกติมา สามารถตรวจปัสสาวะได้ค่ะ ซึ่งน่าจะสามารถให้คำตอบเรื่องการตั้งครรภ์ได้ทั้งนี้ถ้า จำวันเเรกของรอบเดือนไม่ได้ อาจลองนับจากวันที่มีเพศสัมพันธ์มา 4-6 สัปดาห์ค่ะ ถ้ารอบเดือนยังไม่มา เช่นในกรณีนี้ สามารถเริ่มตรวจปัสสาวะดูการตั้งครรภ์ได้ค่ะ ถ้าขึ้นเพียงขีดเดียว เเล้วประจำเดือนที่ควรจะต้องมีลักษณะเหมือนเดิม คือ จำนวนวัน ปริมาณเลือด ยังไม่มา อาจลองตรวจซ้ำอีกครั้งใน อีกอาทิตย์ถัดมาค่ะ เนื่องจากอาจเป็นการตั้งครรภ์ที่ถุงการตั้งครรภ์ยังเล็กมากจนไม่สามารถผลิตฮอร์โมน hCG ได้สูงเพียงพอต่อการตรวจทางปัสสาวะ เเต่การตรวจซ้ำในอีก 1-2 อาทิตย์จะให้ข้อมูลที่ชัดเจนมากขึ้นค่ะ เนื่องจากถ้าถุงการตั้งครรภ์โตมากขึ้น ฮอร์โมนมากขึ้น จะสามารถตรวจทางปัสสาวะพบได้ค่ะ หรือ อาจไม่ใช่การตั้งครรภ์ก็เกิดได้เช่นกันค่ะ